MLDataScientist/Wikipedia-uzbek-2024-05-01 huggingface dataset:
Ahmad Shomlu

Ahmad Shomlu (1925, Hamadon - 2000, Eron) - XX asr Eron adabiyotining zabardast shoirlaridan biri.

Hayoti
Ahmad Shomlu 1925-yil dunyoga kelgan. Uning ilk she'rlari 16 yoshidanoq matbuotda e'lon qilingan. Shoirning birinchi she'riy to'plami "Unutilgan qo'shiqlar" ("Ohanghoi faromushshuda") 1947-yil nashrdan chiqqan. Bu kitobda uning mumtoz she'riy janrlar, Nimo Yushij uslubida yozilgan she'rlari hamda oq she'rlari (qofiyasiz) joy olgan. Shomlu Garsia Lorka, Lui Aragon, Pol Elyuar, Gor Syulorko, Vladimir Mayakovskiy asarlarini tarjima qilib, o'zining she'riy dunyosini boyitdi. 1958 - yili nashrdan chiqqan "Toza havo" ("Havoi toza") degan kitobida Nimoning iste'dodli izdoshlaridan biri ekanligini ko'rsatdi. U Eronda oq she'r boshlovchisi nomini olgan.

Manbalar

‎ 

Shoirlar
Forbes jurnalining Dunyoning eng mashhur kishilari roʻyxati

Forbes jurnalining dunyoning eng mashhur kishilari roʻyxati — Forbes jurnali tomonidan 1999-yildan beri eʼlon qilib kelinadi. Unda 100 nafar eng qimmat shaxslar keltiriladi.
Quyida eng yuqori 10talik keltirilgan.

1990-lar

2000-lar

2010-lar

2020lar

Manbalar

Havolalar 
 The Celebrity 100
 Forbes: List Of World’s 100 Highest Paid Celebrities 2016

Forbes
Forbes jurnalining eng boy futbol klublari roʻyxati

Forbes jurnalining dunyoning eng boy jamoalari roʻyxati – Forbes jurnali tomonidan tuzilgan, dunyoning AQSh dollari bilan hisoblaganda eng boy futbol klublari reytingi.

2023-yilgi reyting

Eng daromadli klublar

2023-yil

2022-yil

Manbalar 

Futbol
Reytinglar
Changing Times, Changing Tenses

„Changing Times, Changing Tenses“ („Oʻzgarayotgan zamon, zamonlarni oʻzgartirish“), toʻliq nomi „Changing Times, Changing Tenses: A Review of the English Tense System“ („Oʻzgarayotgan zamon, zamonlarni oʻzgartirish: Ingliz tilining zamonlar tizimi obzori“) — Patricia Wilcox Peterson qalamiga mansub ingliz tili grammatikasi boʻyicha kitob. Ilk bor 1980-yil Vashington shahrida AQSh Maʼlumot agentligining () Ingliz tili dasturlari boʻlimi () tomonidan chop etilgan. 1988-, 1989-, 1991-, 1992-, 1994-, 1995-, 1996- hamda 2000-yillarda qayta nashr qilingan.

Asarda ingliz tili zamonlari koʻrib chiqilgan. „Changing Times, Changing Tenses“ ingliz tilini boshlangʻich hamda oʻrta darajada oʻzlashtirgan shaxslar uchun moʻljallangan. Asarda qoʻllanilgan suratlarning aksari „The Denver Post“ gazetasidan olingan.

Havolalar 
 „Changing Times, Changing Tenses“ 

Ingliz tili grammatikasi boʻyicha kitoblar
Patricia Wilcox Peterson kitoblari
Tas-IX

Tashkent-Internet eXchange point (Tas-IX) — Toshkentdagi Internet orqali malumotlar almashinuv nuqtasi. Hozirda Tas-IXni — „Bepul internet tarmogʻi“ deb ham atashadi.

Tas-IX haqida 
Tas-IX texnologiyasi 2004-yil 24-oktyabrda internetga ulanish telefon simi orqali amalga oshirish imkonini berdi (aniqrogʻi Tas-IX ADSL-modem orqali internetga ulanishni boshlagan). Tas-IXning yaralishining asosiy sababchisi internetning tezligini oʻsha payt pastligidir. 2004-yilga qadar internet tezligi 56 Kb/s boʻlgan. Oʻzbekistonda Tas-IX ning dastlabki ishtirokchilari mamlakatimizdagi beshta provayder bolgan. Hozirda esa ularning soni 30 taga yetdi

Manbalar
Brandon Hardesty

Brandon Allan Hardesty (1987-yilda tugʻilgan) amerikalik aktyor, komik va musiqachidir.

Amerikalik erkak aktyorlar
English Grammar in Use

„English Grammar in Use“ („Ingliz tilining amaliy grammatikasi“), toʻliq nomi „English Grammar in Use: A Self-study Reference and Practice Book for Intermediate Learners of English“ („Ingliz tilining amaliy grammatikasi: Ingliz tilini oʻrta darajada oʻzlashtirgan oʻrganuvchilar uchun mustaqil oʻrganish uchun spravochnik va mashq kitobi“) — Raymond Murphy qalamiga mansub ingliz tili grammatikasi boʻyicha kitob. Ilk bor 1985-yil Cambridge shahrida Cambridge universiteti nashriyotida chop etilgan.

„English Grammar in Use“ bir necha marta qayta nashr qilingan. Kitob ingliz tilini oʻrganishda eng keng qoʻllaniladigan asarlar qatoriga kiradi. Muallif mazkur kitob muvaffaqiyati ortidan ingliz tilini boshlangʻich darajada oʻzlashtirganlar uchun „Essential Grammar in Use“ kitobini ham yozgan.

Nashrlari

Birinchi nashr 
„English Grammar in Use“ kitobining ilk nashri 1985-yil chop etilgan. Birinchi nashrning oʻzi bir necha marta chop etilgan. 1986-yil kichik oʻzgartirishlar kiritilgan nusxasi chop etilgan. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

Ikkinchi nashr 
„English Grammar in Use“ kitobining ikkinchi nashri 1994-yil chop etilgan. Ikkinchi nashrning oʻzi bir necha marta chop etilgan. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

Uchinchi nashr 
„English Grammar in Use“ kitobining uchinchi nashri 2004-yil chop etilgan. Mazkur nashrning mashqlar javoblari bor, mashqlar javoblari yoʻq, CD-ROM diskli, qattiq jildli va CD-ROMli hamda CD-ROMli va CD-ROMsiz Klett versiyalari mavjud. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

Toʻrtinchi nashr 
„English Grammar in Use“ kitobining toʻrtinchi nashri 2012-yil chop etilgan. Mazkur nashrning mashqlar javoblari bor, mashqlar javoblari yoʻq, mashqlar javoblari hamda CD-ROMi bor, onlayn qoʻllanish kodlari toʻplamidan iborat hamda onlayn qoʻllanish kodlari toʻplami va mashqlar javoblari bor versiyalari mavjud. Mazkur nashrning toʻliq nomi „English Grammar in Use: A Self-study Reference and Practice Book for Intermediate Learners of English“dir („Ingliz tilining amaliy grammatikasi: Ingliz tilini oʻrta darajada oʻzlashtirgan oʻrganuvchilar uchun mustaqil oʻrganish uchun spravochnik va mashq kitobi“).

Yana qarang 
 „Essential Grammar in Use“
 „Advanced Grammar in Use“

Havolalar 
 „English Grammar in Use“ (2-, 3-, 4- nashrlar)  

Ingliz tili grammatikasi boʻyicha kitoblar
Raymond Murphy kitoblari
A Practical English Grammar

„A Practical English Grammar“ („Ingliz tilining amaliy grammatikasi“) — Audrey Thomson hamda Agnes Martinet qalamiga mansub ingliz tili grammatikasi boʻyicha kitob. Ilk bor 1960-yil Oxford shahrida Oxford universiteti nashriyotida chop etilgan. Asarga qoʻshimcha ravishda ikki jildli mashqlar toʻplamlari ham tayyorlangan.

„A Practical English Grammar“ bir necha marta qayta nashr qilingan. Kitob ingliz tilini oʻrganishda eng keng qoʻllaniladigan asarlar qatoriga kiradi.

Nashrlari

Birinchi nashr 
„A Practical English Grammar“ kitobining ilk nashri 1960-yil chop etilgan. Birinchi nashrning oʻzi yetti marta chop etilgan.

Ikkinchi nashr 
„A Practical English Grammar“ kitobining ikkinchi nashri 1969-yil chop etilgan. Ikkinchi nashrning oʻzi oʻn marta chop etilgan.

Uchinchi nashr 
„A Practical English Grammar“ kitobining uchinchi nashri 1980-yil chop etilgan. Uchinchi nashrning oʻzi sakkiz marta chop etilgan.

Toʻrtinchi nashr 
„A Practical English Grammar“ kitobining toʻrtinchi nashri 1986-yil chop etilgan.

Havolalar 
 „A Practical English Grammar“ (4- nashr)  

Ingliz tili grammatikasi boʻyicha kitoblar
Turkvizyon qoʻshiq tanlovi

Turkvizyon qoʻshiq tanlovi (ingl. Türkvizyon Song Contest, tur. Türkvizyon Türk Dünyası Şarkı Yarışması) — turkiy mamlakatlari oʻrasida oʻtkaziladigan qoʻshiq tanlovi. Turkvizyon 2013-yildan boʻshlab oʻtkaziladi (2016-yildan tashqari). Bu tanlovda turkiy mamlakatlar va viloyatlar ishtirok etishadi, ishtirokchi turkiy boʻlishi kerak. Tanlov TMV TV kanali va Xalqaro Turkiy Madaniyat Tashkiloti yordamida oʻtkaziladi

Birinchi Turkvizyon qoʻshiq tanlovi Eskishehir shahrida boʻlib oʻtdi. Yarim final 2013-yil 19-dekabrda va final 21-dekabrda boʻlib oʻtdi.

Tanlovda qatnashish 
Hozirda faqat 3ta tanlov boʻlib oʻtdi. Birinchi tanlovda 24 mamlakat qatnashdi

Turkviziyon qatnashganlar, ketganlar va keganlar

Gʻoliblar

Manbalar 

Turkvizyon qoʻshiq tanlovi
Muidjon Tohiriy

Tohiriy Muidjon Vahhobovich — Oʻzbekiston Respublikasi Davlat Bojxona qoʻmitasi raisi (2016-2018). General-mayor. Jaloliddin Manguberdi ordeni sohibi.

Biografiya 
2001—2006-yillarda Oʻzbekiston Respublikasi Milliy xavfsizlik xizmatining Surxondaryo viloyati boshqarmasi boshligʻi.

2006—2009-yillarda Oʻzbekiston Respublikasi Milliy xavfsizlik xizmati raisining oʻrinbosari.

2009—2010-yillarda Oʻzbekiston Prezidenti huzuridagi Milliy xavfsizlik kengashi kotibining oʻrinbosari.

2010—2011-yillarda Oʻzbekiston Respublikasi Prezidentining Davlat maslahatchisi.

2011—2016-yillarda Oʻzbekiston Respublikasi Milliy xavfsizlik xizmati raisining oʻrinbosari.

2013—2016-yillarda Oʻzbekiston Prezidentining xavfsizlik xizmati boshligʻi.

2016-yil 20-dekabrdan 2018-yil 12-fevralgacha — O‘zbekiston Respublikasi Davlat bojxona qo‘mitasi raisi.

2018-yilning dekabr oyida hibsga olingan. 2019-yil 16-may kuni jinoyat ishlari boʻyicha Toshkent viloyati sudi hukmi bilan uch yarim yilga ozodlikdan mahrum qilish jazosi tayinlandi.

Manbalar 

Oʻzbekiston generallari
Oʻzbekiston yetakchilari
Advanced Grammar in Use

„Advanced Grammar in Use“ („Yetuk amaliy grammatika“), toʻliq nomi „Advanced Grammar in Use: A Self-study Reference and Practice Book for Advanced Learners of English“ („Yetuk amaliy grammatika: Ingliz tilini yetuk darajada oʻzlashtirgan oʻrganuvchilar uchun mustaqil oʻrganish uchun spravochnik va mashq kitobi“) — Martin Hewings qalamiga mansub ingliz tili grammatikasi boʻyicha kitob. Ilk bor 1999-yil Cambridge shahrida Cambridge universiteti nashriyotida chop etilgan. Asarga qoʻshimcha ravishda alohida mashqlar toʻplami ham tayyorlangan.

„Advanced Grammar in Use“ oʻquvchilar va tanqidchilar tomonidan yuqori baholandi. Xususan, muallif murakkab qoidalarni qisqa va loʻnda tilda hamda ilmiy atamalardan oz qoʻllangan holda tushuntirib bergani olqishlandi. Qoʻllanma bir necha marta qayta nashr qilingan va ingliz tilini oʻrganishda eng keng qoʻllaniladigan asarlar qatoriga kiradi. Uchinchi nashrga kiritilgan qoidalar va soʻz birikmalarini tuzishda muallif millionlab soʻzni oʻz ichiga oluvchi Cambrdige til korpusiga tayangan.

Nashrlari

Birinchi nashr 
„Advanced Grammar in Use“ kitobining ilk nashri 1999-yil chop etilgan. Mazkur nashrning mashqlar javoblari bor hamda mashqlar javoblari yoʻq versiyalari mavjud. Birinchi nashr 120 bobdan iborat.

Ikkinchi nashr 
„Advanced Grammar in Use“ kitobining ikkinchi nashri 2005-yil eʼlon qilingan. Mazkur nashrning mashqlar javoblari bor, mashqlar javoblari yoʻq, CD-ROM diskli, bir foydalanuvchi uchun moʻljallangan CD-ROMdan iborat, koʻp foydalanuvchi uchun moʻljallangan CD-ROMdan iborat versiyalari mavjud. Ikkinchi nashr 100 bobdan iborat.

Uchinchi nashr 
„Advanced Grammar in Use“ kitobining uchinchi nashri 2013-yil chop etilgan. Mazkur nashrning mashqlar javoblari bor, mashqlar javoblari yoʻq hamda mashqlar javoblari bor va elektron kitob va audioyozuvlar tirkalgan versiyalari mavjud. Uchinchi nashr ham ikkinchi nashr singari 100 bobdan iborat.

Toʻrtinchi nashr 
„Advanced Grammar in Use“ kitobining toʻrtinchi nashri 2023-yil eʼlon qilingan. Ushbu nashr ham bosma va elektron kitob shaklida chop etilgan. Shuningdek, nashr uchun qoʻshimcha onlayn mashqlar hozirlangan. Toʻrtinchi nashr ilmiy inlgiz tili boʻyicha yangi besh boʻlimni oʻz ichiga oladi.

Yana qarang 
 „Essential Grammar in Use“
 „English Grammar in Use“

Manbalar

Havolalar 
 „Advanced Grammar in Use“ Cambdridge universiteti nashriyoti saytida 

Ingliz tili grammatikasi boʻyicha kitoblar
Adham Ikromov

Ikromov Adham Ilhomovich — Oʻzbekistonlik shifokor va siyosatchi. 2022-yil 30-dekabrdan Oʻzbekiston Respublikasi yoshlar siyosati va sport vaziri.

2022-yil fevraldan dekabrgacha Oʻzbekiston Respublikasi Sport vaziri boʻlgan.

2017-2022-yillarda Oʻzbekiston savdo-sanoat palatasi raisi.

2009-yildan 2012-yilgacha va 2016-2017-yillarda — Oʻzbekiston Respublikasi Sogʻliqni saqlash vaziri.

2012-2016-yillarda Oʻzbekiston Respublikasi Bosh vazirining oʻribosari — aloqa, telekommunikatsiyalar, ijtimoiy soha, fan, taʼlim, sogʻliqni saqlash, madaniyat masalalari majmuasi rahbari lavozimlarida faoliyat olib borgan.

2016-2017-yillarda Oʻzbekiston qilichbozlik federatsiyasi raisi boʻlgan.

Biografiyasi 
Adham Ikromov 1968-yil 20-dekabrda Toshkent shahrida tugʻilgan.

Taʼlim 
1986—1990-yillarda Leningrad harbiy tibbiyot akademiyasi talabasi.

1990—1992-yillarda Toshkent tibbiyot instituti magistraturasi talabasi.

Mehnat faoliyati 
1992—1994-yillarda V. Vohidov nomli tez tibbiy yordam markazi klinik ordinatori.

1994—1998-yillarda V. Vohidov nomli tez tibbiy yordam markazi jarrohi.

1998—2004-yillarda V. Vohidov nomli tez tibbiy yordam markazi kompyuter tomografiyasi boʻlimi boshligʻi.

2004—2007-yillarda V. Vohidov nomli tez tibbiy yordam markazi direktor oʻrinbosari.

2007—2009-yillarda Oʻzbekiston Respublikasi Sogʻliqni saqlash vazirining birinchi oʻrinbosari.

2009—2012-yillarda Oʻzbekiston Respublikasi Sogʻliqni saqlash vaziri.

2012—2016-yillarda Oʻzbekiston Bosh vaziri oʻrinbosari — Madaniyat, taʼlim, sogʻliqni saqlash, ijtimoiy muhofaza masalalari majmuasi rahbari.

2016—2017-yillarda Bosh vazir oʻrinbosari — Sogʻliqni saqlash vaziri, shu bilan birga Oʻzbekiston qilichbozlik federatsiyasi prezidenti boʻlgan.

2017-yil qisqa muddat O‘zbekiston Prezidentining tashkiliy-kadr masalalari bo‘yicha davlat maslahatchisi birinchi o‘rinbosari va Prezident huzuridagi davlat boshqaruvi Akademiyasi rektori.

2017—2022-yillarda Oʻzbekiston savdo-sanoat palatasi raisi vazifalarida faoliyat olib borgan.

2022-yilda — Oʻzbekiston Respublikasi Sport vaziri.

2022-yil 30-dekabrdan Oʻzbekiston Respublikasi Yoshlar siyosati va sport vaziri vazifasida ishlamoqda.

Manbalar 

Oʻzbekiston yetakchilari
Oʻzbekiston sport vazirlari
Turkvizyon qoʻshiq tanlovi 2013

Turkvizyon qoʻshiq tanlovi (tur. Türkvizyon Türk Dünyası Şarkı Yarışması 2013) — birinchi Eskishehirda oʻtkazilgan tanlovdir. Tanlovda 24 mamlakat qatnashdi. Tanlov 19 va 21-dekabrda boʻlib oʻtdi. Tanlovda Ozarbayjon ishtirokchisi Farid Gasanov „Yaşa“ qoʻshigʻi bilan gʻolib boldi.

Oʻtkazilgan joyi 

Turkvizyon qoʻshiq tanlovi turk shahri Eskishehirda boʻlib oʻtdi. Har yili Xalqaro Turkiy Madaniyat Tashkiloti turkiy madaniyat shaharlarni tanlaydi. Turkvizyon 2013 Anatoliya universitetida boʻlib oʻtdi

Ovoz berish 
Har bir mamlakatdan yoki  viloyatdan hakamlar hay'ati bordir. Har bir hakam shunday oʻtirgandiki, ular bir birini tushunmashi kerak edi. Bu qoʻshni davlatga ovoz bermaslik uchun qilingan edi, shunday deb Turkvizyon direktori aytdi.

Boshlovchilar 
16-dekabr 2013 yili Turkvizyon boshlovchilari eʼlon qilingan edi. Yarim finalni turk aktyori Vatan Shashmaz oʻtkazgan edi. Finalni esa turk aktyori va boshlovchisi Engin Hepileri va turk jurnalisti va sanatkor Eje Vahapogʻlu oʻtkazdilar.

Mukofot 
Turkvizyon 2013 gʻolibiga 20000 yevro hamda 150 grammlik oltin statuetkasini berishdi. Ikkinchi va uchinchi oʻrini olgan ishtirokchilarga 10000 yevro berishdi.

Qatnashuvchi mamlakatlar va viloyatlar 
Turkvizyon 2013 19 va 21-dekabr 2013-yilda boʻlib oʻtdi. Tanlovda 24 mamlakat va viloyatlar ishtirok etishdi.

Yarim final natijakari 
Yarim final 19-dekabr 2013-yilda boʻlib oʻtdi.

     Finalga chiqanlar

Final 
Final 21-dekabr 2013-yilda boʻlib oʻtdi
Alisher Sultonov

Alisher Saidabbosovich Sultonov — „Oʻzbekneftgaz“ milliy xolding kompaniyasi boshqaruv raisi (2015-2018), Oʻzbekiston Milliy Olimpiya qoʻmitasi prezidenti (2017-2018), vitse-prezidenti (2018-2019), Oʻzbekiston Bosh vazirining oʻrinbosari (2017-2022), Energetika vaziri (2019-2022).

Biografiyasi 
1984-1989 — A.F.Mojayskiy nomidagi harbiy muhandislik instituti talabasi

1989-1991 — Harbiy xizmatda

1991-1993 — Oʻzbekiston Fanlar Akademiyasi Amaliy fizika instituti lazer pribor qurilish boʻlimi texnologi, xalqaro boʻlim texnologi, tijorat boʻlimi yetakchi muhandisi.

1993-1996 — Ijara, qoʻshma va xususiy korxonalar xodimlari va tadbirkorlarning Toshkent shahar kasaba uyushmasi tashkiliy boʻlim mudiri.

1996-1998 — „Oʻzneftniqaytaishlash“ aksiyadorlik kompaniyasi Buxoro neftni qayta ishlash zavodi qurilishi kontrakti bajarilishini taʼminlash boʻyicha direksiyasi asbob-uskunalarni tayyorlash va qabul qilish nazorati boʻyicha bosh mutaxassisi.

1998-1998 — „Oʻztashqineftgaz“ tashqi iqtisodiy aloqalar birlashmasi kontraktlar bajarilishi boʻyicha direksiyasi bosh mutaxassisi.

1998-1999 — „Oʻzbekneftgaz“ milliy xolding kompaniyasi Shoʻrtan gaz-kimyo majmuasi qurilishi boshqarmasi tayyorlangan asbob uskunalarni tekshiruvdan oʻtkazish va sotib olishni nazorat qilish, loyiha hujjatlarini qabul qilish guruhi bosh mutaxassisi.

1999-2002 — „Oʻzbekneftgaz“ milliy xolding kompaniyasi Shoʻrtan gaz kimyo majmuasi qurilishi boshqarmasi boshligʻi.

2002-2013 — „Shoʻrtan gaz-kimyo majmuasi“ unitar shoʻba korxonasi direktori.

2013-2018 — Oʻzbekiston shaxmat federatsiyasi raisi.

2013-2015 — „Oʻzbekneftgaz“ Milliy xolding kompaniyasi Prognozlash, resurslar va investitsiya dasturlari bosh boshqarmasi boshligʻi — boshqaruv raisining birinchi oʻrinbosari.

2015-2018 — „Oʻzbekneftgaz“ Milliy xolding kompaniyasi boshqaruvi raisi.

2017-2018 — Oʻzbekiston Milliy Olimpiya qoʻmitasi prezidenti.

2018-2019 — Oʻzbekiston milliy olimpiya qoʻmitasi vitse-prezidenti.

2017-yildan 2022-yilgacha Oʻzbekiston Respublikasi Bosh vazirining oʻrinbosari.

2019-yil 16-fevraldan 2022-yil 7-iyungacha — Bosh vazir oʻrinbosari, Energetika vaziri.

2020-yildan 2022-yilgacha — Oʻzbekiston Rowing&Canoe federatsiyasi raisi.

2022-yildan buyon O‘zbekiston Respublikasi prezidentining energetik xavfsizlik boʻyicha maslahatchisi lavozimida ishlamoqda.

Oilasi 
Otasi — Sultanov Said-Abbas Saidaxmedovich — Fanlar akademiyasi ishlar boshqarmasi boshlig'i boʻlgan.

Oʻgʻli — Sultanov Saidafzal Alisherovich — Oʻzbekiston Respublikasi Ichki ishlar vazirligi jinoyat-qidiruv bosh boshqarmasi tezkor vakili.

Manbalar 

Oʻzbekiston yetakchilari
The Great Preposition Mystery

„The Great Preposition Mystery“ („Buyuk predlog jumbogʻi“), toʻliq nomi „The Great Preposition Mystery: Grammar Review for Intermediate/Advanced Students of EFL“ („Buyuk predlog jumbogʻi: Ingliz tilini oʻrta/yetuk darajada oʻzlashtirgan talabalar uchun grammatika mashqlari“) — Lin Lougheed qalamiga mansub ingliz tili grammatikasi boʻyicha kitob. Ilk bor 1981-yil Vashington shahrida AQSh Maʼlumot agentligi () tomonidan chop etilgan. 1983-, 1988-, 1989-, 1990-, 1991- hamda 1995-yillarda qayta nashr qilingan.

Asarda ingliz tili predloglari koʻrib chiqilgan. Kitobni Shelley Vance Laflin tahrir qilgan. „The Great Preposition Mystery“ ingliz tilini oʻrta hamda yetuk darajada oʻzlashtirgan shaxslar uchun moʻljallangan. Asar hikoya tarzida yozilgan va 11 boʻlimga boʻlingan. Har bir boʻlimda ingliz tili predloglari boʻyicha mashqlar keltirilgan.

Havolalar 
 „The Great Preposition Mystery“ 

Ingliz tili grammatikasi boʻyicha kitoblar
Turkvizyon qoʻshiq tanlovi 2014

Turkvizyon turk dunyosi qoʻshiq tanlovi 2014 (tur. Türkvizyon Türk Dünyası Şarkı Yarışması 2014, tat. Түрквизйон төрки дөньясы җыр бәйгесе 2014) — ikkinchi Turkvizyon 2014 qoʻshiq tanlovidir. Tanlov 19 va 21 noyabrda boʻlib oʻtdi. Tanlovda Qozogʻiston ishtirokchisi Janar Dugʻalova „Izin korem“ qoʻshigʻi bilan gʻolib boldi. Bu yilgi tanlovda 25 mamlakat qatnashdi

Oʻtkazilgan joyi 

Turkvizyon 2014 Tatarston Respublikasi poytaxti Qozonda bʻolib oʻtdi.

Tanlov taqdimoti 30 sentabr 2014 yilda boʻlib oʻtdi.

Oʻtkazilgan joyni e’lon qilinishi 
Har yili Xalqaro Turkiy Madaniyat Tashkiloti turkiy madaniyat shaharlarni tanlaydi. 17 iyulda Qozon shahrida tanlov taqtimodi boʻlib oʻtdi, shu paytda 27 mamlakat va viloyatlar oʻzini arizasini bergan edi.

21 iyulda "Maydon" kanali direktori Damir Davletshin yangi sahna qurulmaydiganini va tanlov "Татнефть-Арена"da boʻlib oʻtadiganini etib oʻtgan edi.

Ovoz Berish 
Har bir mamlakatdan yoki viloyatdan hakamlar hayati bordir. Har bir hakam shunday o'tirgandiki, ular bir birini tushunmashi kerak edi. Bu qoshni davlatga ovoz bermaslik uchun qilingan edi, shunday deb Turkvizyon direktori aytdi.

Qatnashuvchi mamlakatlar va viloyatlar 
25 mamlakat va viloyatlar qatnashishdi.

Yarim final 
Yarim final 19 noyabr 2014 yilda boʻlib oʻtdi

     Finalga chiqanlar

Final 
Final 21 noyabr 2014 yilda boʻlib oʻtdi. Finalga 15 mamlakat chiqdi.

     Gʻolib

     Ikkinchi oʻrin

     Uchinchi oʻrin

     Ohirgi oʻrin
Tursinxon Xudayberganov

Tursinxan Aydarovich Xudaybergenov (, 1951-yil 20-may, Toshkent viloyati) – Oʻzbekiston Respublikasi Prezidentining davlat maslahatchisi (2001—2006-yillarda va 2016-yildan hozirgi kunga qadar). Oʻzbekiston Respublikasi Favqulodda vaziyatlar vaziri (2010—2016 va 2018—2022-yillarda), Oʻzbekiston Respublikasi mahalla va nuroniylar masalalari vaziri (2022-yildan 2023-yilgacha), Oʻzbekiston Respublikasi Oliy Majlisi Senatining aʼzosi (2005—2010-yillarda va 2020-yildan).

Biografiyasi 
Tursinxon Xudayberganov 1951-yil 20-may kuni Toshkent viloyati Chinoz tumanida tugʻilgan. Millati – qozoq.

Taʼlim 
1969—1973-yillarda Nizomiy nomidagi Toshkent davlat pedagogika universiteti talabasi, 1980—1982-yillarda SSSR Ichki ishlar vazirligi akademiyasi tinglovchisi.

Mehnat faoliyati 
1968—1969-yillarda Chinoz tumanidagi 20-oʻrta maktab direktori oʻrinbosari.

1973—1980-yillarda Chirchiq shahar ichki ishlar boʻlimi voyaga yetmaganlar bilan ishlash boʻlinmasi inspektori, boʻlinma boshligʻi.

1982—1987-yillarda Boʻka tumani ichki ishlar boʻlimi boshligʻi.

1987—1989-yillarda Toshkent viloyati ichki ishlar boshqarmasi jamoat tartibini saqlash xizmati boshligʻi.

1989—1991-yillarda Toshkent viloyati ichki ishlar boshqarmasi boshligʻining oʻrinbosari.

1991—1997-yillarda Toshkent shahar ichki ishlar bosh boshqarmasi boshligʻining birinchi oʻrinbosari.

1997—2001-yillarda Xorazm viloyati ichki ishlar boshqarmasi boshligʻi.

2001—2006-yillarda Oʻzbekiston Respublikasi Prezidentining huquqni muhofaza qiluvchi va nazorat idoralarining faoliyatini muvofiqlashtirish boʻyicha davlat maslahatchisi.

2005—2010-yillarda Oʻzbekiston Respublikasi Oliy Majlisi Senatining aʼzosi.

2006-yil qisqa muddat Oʻzbekiston Respublikasi Ichki ishlar vazirining oʻrinbosari.

2006—2010-yillarda Fargʻona viloyati Ichki ishlar boshqarmasi boshligʻi.

2010—2016-yillarda Oʻzbekiston Respublikasi Favqulodda vaziyatlar vaziri.

2016-yil 20-dekabrdan 2023-yil 20-avgustgacha Oʻzbekiston Prezidentining Fuqarolar murojaatlari bilan ishlash masalalari boʻyicha davlat maslahatchisi boʻlgan.

2018—2022-yillarda Oʻzbekiston Respublikasi Favqulodda vaziyatlar vaziri vazifalarida faoliyat olib borgan.

2020-yildan Oʻzbekiston Respublikasi Oliy Majlisi Senatining aʼzosi.

2022-yildan 2023-yilgacha – Oʻzbekiston Respublikasi mahalla va nuroniylar masalalari vaziri.

2023-yil 20-avgustda Prezidentning Orolboʻyi mintaqasini barqaror rivojlantirish masalalari boʻyicha maslahatchisi etib tayinlandi.

Mukofotlari 
1997-yilda 2-darajali Shon-sharaf ordeni bilan mukofotlangan

2020-yilda Qozogʻistonning 2-darajali „Doʻstiq“ ordeni berilgan.

2021-yilda Oʻzbekistonda xizmat koʻrsatgan yoshlar murabbiysi faxriy unvoni bilan mukofotlangan

Oilasi 
Oʻgʻli Xudayberganov Artik Tursinxanovich, Toshkent viloyati ichki ishlar bosh boshqarmasi boshligʻining birinchi oʻrinbosari.

Manbalar 

Oʻzbekiston generallari
Oʻzbekiston yetakchilari
Oʻzbekiston senatorlari
Toshkent davlat pedagogika universiteti bitiruvchilari

Oʻzbekiston qozoqlari